राजकपूर फिल्में इच अभिनय दे कन्नै गै किश होर बी करना चाह्‌न्दे हे। 1948 इच प्रदर्शित फिल्म ‘आग’ दे जरियै राजकपूर ने फिल्म निर्माण दे खेतर इच बी कदम रक्खेआ ते आर के फिल्मस दी स्थापना कीती। उसले राजकपूर दी उमर छड़ी 24एं बरें दी ही। फिल्म आग दी सफलता दे बाद राजकपूर ने केईं कामयाब फिल्में दा निर्माण ते निर्देशन कीता। इनें फिल्में इच ‘बरसात, आवारा, श्री 420, संगम, मेरा नाम जोकर, बॉबी, सत्यम् शिवम् सुंदरम्, प्रेम रोग ते राम तेरी गंगा मैली प्रमुक्ख न।’